Ajari Aku Islam Bakal Menemui Penonton Pada 17 Oktober Ini
Antenna Entertainments bakal membawakan sebuah filem drama dari Indonesia berjudul Ajari Aku Islam yang akan ditayangkan pada 17 Oktober Ini. Filem ini mengisahkan tentang Seorang lelaki Medan berketurunan Cina, Kenny, jatuh hati kepada Fidya, gadis berketurunan Batak Melayu yang beragama Islam. Namun hubungan percintaan mereka dilanda pelbagai ujian serta tidak direstui oleh ibu bapa kedua-dua belah pihak kerana latar belakang mereka yang berbeza. Dalam pada itu, Kenny juga dipaksa untuk berkahwin dengan bekas tunangnya, Chelsea Tan. Situasi menjadi lebih rumit apabila kembalinya Fahri, kekasih lama Fidya yang baru menamatkan pelajaran di Turkey. Diarahkan oleh Deni Pusung, Ajari Aku Islam dibintangi pelakon seperti Roger Danuarta, Cut Meyriska, Shinta Naomi dan Miqdad Addausy.